Ateitininkai.lt

Vasario 16-osios šeimų šventė
2016-02-16 11:30 - 15:30 (Europe/Vilnius) | Ateitininkų rūmai, Laisvės al. 13, Kaunas, Lietuva
Kviečiame visas ateitininkiškas ir jų bičiulių šeimas su mažais, ūgtelėjusiais ir vyresniais vaikais.
Šventę pradėsime rimtai giedodami Lietuvos himną, klausydami šventinių sveikinimų, muzikuodami ir dainuodami. Prieš moksleivių rengiamą viktoriną atsipūsime bendraudami ir vaišinadamiesi suneštinėje agapėje. Neapsieisime be žaidimų, liaudiškų ratelių, ateitininkiškų jaunatviškų dainų.
Susitinkame 10.00 val. iškilmingose šv. Mišiose Kristaus Prisikėlimo bazilikoje.

Studentų ateitininkų žiemos akademija SAŽA'16
2016-01-29 08:00 - 2016-01-31 17:00 | Troškūnų vienuolynas, Anykščių r., Lietuva
„Alma (Redemptoris) Mater – katalikai universitete“
Registracija iki sausio 20 d.
Daugiau informacijos

Krikščioniško pilietinio veikimo iššūkiai ir vizijos
2016-01-23 09:00 - 17:00 | LR Seimas, Gedimino pr. 53, Vilnius, Lietuva
Kviečiame visus jau į tradicija tampančią, ekumeninėje savaitėje vystančią Krikščioniško pilietinio veikimo forumo konferenciją, kurios tikslas – suburti į draugę pilietiškai aktyvius krikščionis. Šių metų forumo konferencijoje ne tik apžvelgsime pagrindinius iššūkius, kurie praėjusiais metais iškilo krikščioniškam pilietiniam veikimui, tačiau ir aptarsime krikščioniškos politikos viziją šalies vidaus ir užsienio politikai bei krikščioniško pilietinio veikimo perspektyvas.
Daugiau informacijos

Sausio 13-osios minėjimas Vilniuje
2016-01-12 17:30 - 21:00
Vilniaus krašto ateitininkų vietovė šiemet tęsia Sausio 13-osios minėjimo tradiciją ir kviečia sausio 12 d. vakarą dalyvauti diskusijoje su LR Aukščiausiosios Tarybos pirmininku prof. Vytautu Landsbergiu.

ILAK kuopos sąskrydis
2016-01-09 10:00 - 15:00

Marijos radijas „Visa atnaujinti Kristuje!"
2015-12-28 20:00 - 21:00, 2015-12-21 20:00 - 21:00, 2015-12-14 20:00 - 21:00, 2015-12-07 20:00 - 21:00, 2015-11-30 20:00 - 21:00, 2015-11-23 20:00 - 21:00
Kiekvieną pirmadienį 20 val. tiesiogiai per Marijos radiją transliuojamos ateitininkų laidos „Visa atnaujinti Kristuje!”. Laidos vyksta tiesiogiai, todėl galima dalyvauti diskusijose telefonu arba SMS žinutėmis.
Laidų archyvas

MAS žiemos akademija
2015-12-27 08:00 - 2016-01-01 17:00

Šv. Kalėdos
2015-12-25 08:00 - 2015-12-26 17:00

Šv. Kūčios
2015-12-24 08:00 - 17:00

Adventinė vakaronė Vilniuje
2015-12-20 17:00 - 21:00 | Domus Maria, Aušros vartų g. 12, Vilnius
Vakaronės metu Jūs ne tik daug sužinosite apie adventą, jo prasmę, bet galėsite pamatyti jaunųjų ateitininkų talentus, pabendrauti su seniai matytais draugais ir svarbiausia nusiteikt Kristaus atėjimui! Atvykite smagiai bei turiningai praleiskite laiką! 🙂
Į renginį kviečiamos susirinkti ne tik Vilniaus kuopos, bet ir kraštiečiai iš Ignalinos, Pabradės, Švenčionėlių, o taip pat Kauno, Klaipėdos ir kitų šaunių vietovių.
P. S. Ieškome visų talentų, kurie norės pasirodyti. Kreipkitės šiuo adresu: gretajuodkaite@gmail.com

Meilė ir draugystė universitete. Ar verta tuoktis?
2015-12-17 18:00 - 21:00 | LSMU Farmacijos fakultetas, Eivenių g. 4, Kaunas, Lietuva
Neretai žmonės savo gyvenimo meilę sutinka dar besimokydami universitete. Bet ar verta tuoktis, kai dar neesi užtikrintas dėl savo ateities ir neturi gerai apmokamo darbo? Kokia santuokos reikšmė šiandieniniame pasaulyje? Kuo gyvenimas kartu skiriasi nuo dviejų teisėtų sutuoktinių gyvenimo? Kokie turėtų būti sėkmingos santuokos motyvai?
Į šiuos ir visus kitus jums aktualius klausimus atsakys diskusijos pašnekovai ir savo sričių profesionalai: Kauno vyskupas Kęstutis Kėvalas, psichologinės paramos ir konsultavimo centro direktorė, psichologė dr. Ieva Šidlauskaitė-Stripeikienė ir jauna studentų šeima Giedrė ir Vytautas Tautkevičiai.
Į diskusiją kviečiami visi, kuriems aktuali meilės, draugystės ir santuokos tematika, nesvarbu ar jau esate sutikę savo meilę, ar jos dar ieškote.

BTU ekumeninės pamaldos
2015-12-16 18:30 - 19:30 | šv. Kazimiero bažnyčia, Didžioji g. 34, Vilnius, Lietuva
Gruodžio mėnesį skautai bei ateitininkai stengiasi, jog Betliejaus taikos ugnis pasiektų kuo daugiau miestelių, organizacijų, bažnyčių, mokymo įstaigų, valdžios institucijų. Gruodžio 16 d. esame kviečiami į BTU ekumenines pamaldas šv. Kazimiero bažnyčioje.

„Dovanoti pinigus: rūpestis ar vaizduotės trūkumas?“
2015-12-16 18:00 - 20:00 | Būsi trečias, Totorių g. 18, Vilnius, Lietuva
Padovanojus pinigus suteikiame laisvę pasirinkti? O gal tik parodome savo nerūpestingumą? Gruodžio 16 d., trečiadienį, 18:00 val. bare „Būsi trečias“ (Totorių g. 18,, Vilnius) vyks Studentų ateitininkų ir Vilniaus akademinės sielovados centro rengiama diskusija „Dovanoti pinigus: rūpestis ar vaizduotės trūkumas?“
Artėja Kalėdos, tad jau pradedame mąstyti apie kalėdinių dovanų pirkimą. Kiekvienais metais kyla tas pats klausimas – ką padovanoti, kad žmogus būtų patenkintas? Norisi išsiskirti, parodyti savo originalumą, tad ieškoma kuo įdomesnių, net vienetinių dovanų. Taip mes išreiškiame savo rūpestį, parodome, kad skyrėme tam daug savo laiko. Tačiau savo rūpestį galima parodyti ir padovanojus pinigus – žmogus juos gali panaudoti tikslingai. Niekas geriau už jį patį nežinos, kas yra reikalinga. Bet ar taip mes neparodome, kad neskyrėme tam savo laiko ir per daug nesistengėme?
Diskusijos pašnekovai: dr. Aušra Maldeikienė – ekonomistė, politikė, publicistė ir kun. Pranciškus Ksaveras Cazali CSJ.

Advento rekolekcijos moksleiviams
2015-12-10 08:00 - 17:00

AF strategijos svarstymo savaitgalis
2015-12-05 08:00 - 2015-12-06 17:00

Advento rekolekcijos moksleiviams
2015-12-05 08:00 - 17:00 | Vieta be pavadinimo, Kaunas, Lietuva
Advento rekolekcijos moksleiviams ateitininkams Palemone, Saleziečų namuose, atsakinga KKAV valdyba ir kunigas Darius.

AF pristatymas Alytuje
2015-11-30 08:00 - 17:00

Pašvęstojo gyvenimo metams paminėti
2015-11-26 08:00 - 17:00 | Vieta be pavadinimo, Kaunas, Lietuva
Renginys, skirtas Pašvęstojo gyvenimo metams paminėti, atsakinga Virginija Petrulienė.

Studentų santuoka: Misija neįmanoma?
2015-11-25 16:30 - 19:00 | Būsi trečias, Totorių g. 18, Vilnius, Lietuva
Ar tuoktis verta tik tada, kai turi automobilį, nuosavą būstą ir gerai apmokamą darbą?
Ką daryti įsimylėjusiems studentams?
Kiek laiko protinga laukti iki santuokos studentams?
Svarbiausia – Ką pasirinkę būsime laimingesni?
Šie ir daugelis kitų jūsų klausimų sulauks diskusijos pašnekovai bei savo sričių profesionalai kunigas Ričardas Doveika ir VU docentas psichiatras, psichoterapeutas Eugenijus Laurinaitis.
Organizuoja Studentų ateitininkų sąjunga ir Vilniaus akademinės sielovados centras.
P. S. Renginys yra nemokamas.

Kuopų veiklos idėjų konkursas
2015-11-25 08:00 - 17:00
Skelbiamas ateitininkų kuopų idėjų konkursas!
Kuopa turi veiklos idėją, bet trūksta lėšų jai įgyvendinti? Konkursas – Jums!
Kviečiame ateitininkų kuopas pasinaudoti galimybe gauti lėšų naujoms idėjoms ar laiko patikrintoms veikloms. Perskaitykite konkurso nuostatus, aprašykite idėją projekto paraiškoje, gaukite finansavimą ir įgyvendinikite (nepamiršdami atsiskaityti)! Be to, rengdami paraiškas galite konsultuotis su padėti nusiteikusiais AF sekretoriato darbuotojais.
Atkreipiame dėmesį, kad tiek nuostatai, tiek paraiškos forma specialiai yra sudaryti taip, kad kuo labiau atitiktų kitų fondų, institucijų reikalavimus, ir būtų kaip mokymosi priemonė rašant, vykdant ir administruojant projektus. Norime, kad priėmę mūsų Jums siūlomą iššūkį ir pagalbą – po to galėtumėte drąsiai imtis bet kurios projekto paraiškos.
Paraiškų teikimo data: 2015 m. lapkričio 25 d.
Vienam projektui numatoma skirti iki 300 Eur (ši suma gali kisti atsižvelgiant į idėjų turinį ar paraiškų kiekį).
Veiklų vykdymo periodas nuo 2015 m. lapkričio 1 d. iki 2016 m. birželio 30 d. (pateikus dokumentus (sąskaitas faktūras, čekius) bus galimybė kompensuoti išlaidas patirtas iki vertinimo rezultatų paskelbimo datos).
Visa kita informacija – konkurso nuostatuose ir paraiškos formoje.
Kurti projekto idėjas ir pildyti paraiškas galite pradėti iš karto, o klausimus, neaiškumus kviečiame siųsti AF sekretoriatui – padėsime, konsultuosime.
Už galimybę finansuoti kuopų idėjas dėkojame Immaculata fondui.
Konkursą organizuoja: AF sekretoriatas
Kontaktai: AF projektų vadovė Agnė Markauskaitė, agne.markauskaite@ateitis.lt.;
AF generalinis sekretorius Vidas Čaikauskas, sekretorius@ateitis.lt

Kauno krašto įžodžio šventė
2015-11-22 08:00 - 17:00
Įžodžio šventė, atsakinga Vida Zulonaitė ir kunigas Darius Vasiliauskas.

VKAV ataskaitinė konferencija
2015-11-21 15:00 - 17:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Kviečiame dalyvauti Vilniaus krašto ateitininkų ataskaitinėje konferencijoje, kurioje:
VKAV ataskaita ir naujos valdybos rinkimai,
Sendraugio ateitininko, „Kataliko balsas” bendradarbio Tomo Taškausko pranešimas „Laudato Si – kokio atsivertimo reikalauja ekologija?”
Po konferencijos kviečiame kartu švęsti Aušros vartų Gailestingumo Motinos atlaidų šv. Mišias, kurios bus aukojamos už jaunimą ir ateitininkiją.

SAS akademinis dvidienis (ekonomika)
2015-11-21 08:00 - 2015-11-22 17:00

VKA Aušros Vartų savaitgalis
2015-11-20 16:00 - 2015-11-22 17:00 | Vieta be pavadinimo, Vilnius, Lietuva
Su dideliu džiaugsmu norime Jus pakviesti į Vilniaus krašto ateitininkų organizuojamą Aušros Vartų savaitgalį.

korp! GAJA metinė šventė
2015-11-08 11:00 - 20:30
